#  ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2022 թվականի \_\_\_\_\_\_\_\_\_\_ \_\_\_\_-ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՓԵՏՐՎԱՐԻ 14-Ի N 61 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

|  |
| --- |
|   N \_\_\_\_\_-Ն |

ՈՐՈՇՈՒՄ

Հիմք ընդունելով Նորմատիվ իրավական ակտերի մասին օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2008 թվականի փետրվարի 14-ի Արցախի Հանրապետության սոցիալապես անապահով քաղաքացիներին նյութական օգնություն տրամադրելու կարգը հաստատելու մասին N 61 որոշման (այսուհետ՝ որոշում) մեջ կատարել հետևյալ փոփոխությունները.

 1) որոշման նախաբանում «Արցախի Հանրապետության սոցիալապես անապահով քաղաքացիներին նյութական օգնության տրամադրումը կանոնակարգելու նպատակով» բառերը փոխարինել «Հիմք ընդունելով «Սոցիալական աջակցության մասին» օրենքի 15-րդ հոդվածի 1-ին մասի 4-րդ կետը» բառերով.

 2) որոշման 2-րդ կետում և որոշմամբ հաստատված հավելվածի 2-րդ կետում «Արցախի Հանրապետության աշխատանքի, սոցիալական հարցերի և վերաբնակեցման» բառերը փոխարինել «Արցախի Հանրապետության սոցիալական զարգացման և միգրացիայի» բառերով.

 3) որոշմամբ հաստատված հավելվածի 6-րդ կետում «50. 0 հազ.» բառերը փոխարինել «100. 0 հազ.» բառերով:

 2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
|  «Հաստատում եմ» |    |
|     |     |
| ԱՐՑԱԽԻ ՀԱՆՐԱՊԵՏՈՒԹՅԱՆՆԱԽԱԳԱՀ |  Ա. ՀԱՐՈՒԹՅՈՒՆՅԱՆ |

 2022 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

 ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ՓԵՏՐՎԱՐԻ 14-Ի N 61 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

1. Կարգավորման ենթակա խնդրի սահմանումը

 Նախագծի ընդունումը պայմանավորված է Արցախի Հանրապետության Նախագահի 2020 թվականի դեկտեմբերի 17-ի ՆՀ-884-Ն հրամանագրի պահանջից և Արցախի Հանրապետության սոցիալապես անապահով քաղաքացիներին տրամադրվող նյութական օգնության չափի վերանայման անհրաժեշտությամբ:

 2. Առկա իրավիճակը

2022 թվականի փետրվարի 9-ին Արցախի Հանրապետության Նախագահի 2020 թվականի դեկտեմբերի 17-ի ՆՀ-884-Ն հրամանագրում կատարված փոփոխությունների համաձայն՝ Արցախի Հանրապետության աշխատանքի, սոցիալական և միգրացիայի հարցերի նախարարությունը վերանվանվել է Արցախի Հանրապետության սոցիալական զարգացման և միգրացիայի նախարարություն:

Արցախի Հանրապետության սոցիալապես անապահով քաղաքացիներին տրամադրվող նյութական օգնության չափը 2008 թվականից առայսօր չի վերանայվել:

 3. Կարգավորման նպատակները

 Նախագծով առաջարկվում է Լեռնային Ղարաբաղի Հանրապետության կառավարության 2008 թվականի փետրվարի 14-ի N 61 որոշումը համապատասխանեցնել սույն հիմնավորման 1-ին կետում նշված հրամանագրին և սոցիալապես անապահով քաղաքացիներին նյութական օգնության տրամադրման չափը սահմանել մինչև 100. 0 հազ. ՀՀ դրամ՝ պայմանավորված պատերազմական գործողությունների հետևանքով բնակչության սոցիալ-կենցաղային խնդիրների աճմամբ և շուկայական գների բարձրացմամբ:

 4. Ակնկալվող արդյունքը

 Նախագծի ընդունման դեպքում կիրականացվի սույն հիմնավորման 3-րդ կետում նշված նպատակները:

 5. Նորմատիվ բնույթի հիմնավորվածությունը

 Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ա. ՊԵՏՐՈՍՅԱՆ